| **Ronis O'Salivanasangl. *Ronnie O'Sullivan*** |
| --- |
|  |
| Gimė | 1975 m. gruodžio 5 d. (48 metai)Čigvelis, Esekso grafystė |
| Tautybė | anglas |
| Tėvas | Ronnie O'Sullivan |
| Motina | Maria O'Sullivan |
| Sutuoktinis (-ė) | Laila Rouass |
| Vaikai | Lily Jo O'Sullivan, Ronnie O'Sullivan jn. |
|  |
| Veikla | profesionalus anglų angliškojo biliardo žaidėjas. |
|  |
| Žymūs apdovanojimai |
| 2001 m. 2004 m. 2008 m. 2012 m. 2013 m. 2020 m. 2022 m. Pasaulio čempionas, 39 reitingo turnyrų nugalėtojas. |

**Ronis O’Salivanas** (angl. *Ronnie O'Sullivan* OBE; g. 1975 m. gruodžio 5 d.) – profesionalus anglų snukerio žaidėjas, pravardžiuojamas *Magu* ir *Raketa* dėl savo itin greito žaidimo stiliaus. Jis yra vyriausias pagal amžių pasaulio čempionas.
Ronis užima 1 vietą pasaulio reitinge ir iki šiol yra laimėjęs 39 reitinginius turnyrus, daugiausiai iš visų.
Turi virš 1200 šimtinių ir 15 maksimumų - taip pat rekordas. Už pasiekimus yra įtrauktas į Snukerio Šlovės muziejų.

|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai. Netvarkingos nuorodos |

Jis užaugo ir iki šiol gyvena Čigvelyje (Esekso grafystė). Karjerą pradėjo 1992 m. būdamas 17 metų.

O’Sulivanas daugelio laikomas vienu iš talentingiausių žaidėjų angliškojo biliardo žaidimo istorijoje ir yra vienas iš populiariausių žaidėjų pasaulyje. Jis pasaulio angliškojo biliardo čempionatą laimėjo septynis kartus: 2001, 2004, 2008, 2012, 2013, 2020 ir 2022 m.

Žaidimo stilius
---------------

Ronio žaidimas – 'Atėjau. Pamačiau. Įmušiau.' Jo atakos – greitos, bet taktiškos ir dažniausiai produktyvios.
Ronis yra sakęs, jog ilgas, užsitęsęs ir nuobodus žaidimas naikina visą angliškojo biliardo žavesį .

Ronis – puikus puolėjas, tačiau tai priklauso nuo jo nuotaikos žaidimo metu. Kuo ji blogesnė, tuo jam labiau nesiseka mušti, todėl jis atsilieka, ir taip ratas užsidaro. Ir atvirkščiai, kelis kartus įmušęs gali pradėti ilgą įmušimų seriją.
  
Kai Roniui reikia išeiti iš pastatyto snukerio, jis labiau linkęs pasiduoti, nors, po Rėjaus Reirdono (*Ray Reardon*) treniravimo, Ronis kur kas geriau įvaldė šią žaidimo pusę.

O’Salivanas išsiskiria iš kitų panašų reitingą turinčių žaidėjų, nes gali nepriekaištingai žaisti tiek dešine, tiek kaire ranka, dažnai jas keisdamas netgi kelis kartus per partiją esant tinkamai pozicijai. Nors kairei rankai ir trūksta jėgos, tačiau jis tai kompensuoja mušdamas didelio kampo smūgius be pagalbinės lazdos.
Kai Ronis pirmą kartą panaudojo savo kairiąją ranką žaidime 1996 m. Alainas Robidu (*Alain Robidoux*) apkaltino jį nepagarba. O’Salivanas atsakė, kad jis geriau žaidžia savo kairiąja ranka, nei Robidu – dešiniąja. Ronis buvo iškviestas oficialiai įrodyti, kad gali žaisti kairiąja ranka ir, kai laimėjo tris angliškojo biliardo partijas prieš buvusį pasaulio čempioną Reksą Viljamsą (*Rex Williams*), visi kaltinimai ir skundai buvo atšaukti.

O’Salivanas yra pasiekęs du savotiškus angliškojo biliardo rekordus – įmušęs maksimalią taškų sumą, bei per visas mačo partijas įmušęs virššimtines taškų sumas.

Pasiekimai
----------

Iki šiol Ronis O’Salivanas yra laimėjęs 39 reitingo turnyrus. 2020 m. laimėdamas pasaulio čempionatą, jis pralenkė Styveną Hendrį (*Stephen Hendry*) pagal iškovotus titulus.
2017/2018 sezonas buvo neabejotinai geriausias Ronio karjeroje. Kartais Ronio žaidimas būdavo pilnas įtampos, tačiau nepakartojamas sugebėjimas susikaupti padėjo Roniui dar kartą parodyti savo talentą. Galbūt labiau nei pergalės įsimenantis yra kitas faktas – 2007/2008 sezone Ronis pasiekė net tris 147 taškų breikus. Dabar jo sąskaitoje yra 15 maksimalių breikų. Ronis yra pasiekęs dar vieną rekordą *Northen Ireland trophy* turnyre – aštuntfinalyje Ronis O’Salivanas 5 laimėtas partijas laimėjo 5 'Century' breikais, o vieną iš jų – 147 taškais. Jam dar priklauso greičiausio maksimumo rekordas – per 5 min. 20 s. Ronis yra vienintelis žaidėjas, kuris pasaulio čempionate yra padaręs tris maksimumus 1997 m. 2003 m. ir 2008 m. 2017/2018 sezone O'Salivanas laimėjo penkis reitinginius titulus ir tai leido jam būti tame sezone numeriu pirmu. Jis virš 700 dienų ir virš 550 dienų iš eilės turi šią poziciją, nusileisdamas tik Markui Selbiui.

Taip pat Ronis O’Salivanas jau 20 metų figūruoja tarp 8 geriausių planetos angliškojo biliardo žaidėjų. 2012/2013 metų sezone jis užėmė 24 vietą reitinge, nes nedalyvavo daugelyje reitinguojamų turnyrų. 2013 metais praleidęs kone visus reitinginius turnyrus, grįžo apginti Pasaulio čempiono titulą ir finale įveikė Barry Hawkins'ą 18-12, taip tapdamas 5 kartus pasaulio čempionu.

Nuorodos
--------

* R. O’Salivanas greičiausiai įmuša maksimalią taškų sumą per visą angliškojo biliardo istoriją

Šaltiniai
---------

1. ↑  „O'Sullivan Awarded OBE". Suarchyvuotas originalas 28 January 2016. Nuoroda tikrinta 18 January 2016.  Nežinomas parametras `|url-status=` ignored (pagalba)
2. ↑  „‘A miraculous work of sports Pulp Fiction’ – How Ronnie O’Sullivan defied time to cement legacy as snooker GOAT". *Eurosport* (anglų). 2022-05-03. Nuoroda tikrinta 2022-05-05.
3. ↑  Bower, Aaron (2 May 2022). „Ronnie O'Sullivan beats Judd Trump for record-equalling seventh Crucible title". *The Guardian*. Nuoroda tikrinta 3 May 2022.
4. ↑  „Ding breaks test limits of O’Sullivan’s patience", *The Guardian*, 21 Rugpjūčio 2006. Nuoroda tikrinta on 1 Gegužės 2007.